**SENAT UNIVERSITAR**

**HOTĂRÂREA NR. 5**

**A SENATULUI UNIVERSITAR DIN DATA DE 23.05.2023**

În temeiul Legii Nr. 1/2011 – Legea Educaţiei Naţionale şi a Cartei Universitare, Senatul U.M.F. „Carol Davila” din Bucureşti întrunit în data de 23.05.2023, hotărăşte:

**Art. 1.** Se aprobă componența nominală a Birourilor Electorale ale celor cinci secții de votare pentru *Referendumul organizat în vederea alegerii modalității de desemnare a Rectorului Universității de Medicină și Farmacie „Carol Davila” pentru 2024-2028* (Anexele 1-3).

**Art. 2.** Se aprobă componența *Comisiei Tehnice* a Biroului Electoral Universitar (Anexa 4).

[**Art. 3.** Se aprobă propunerea BEU pentru planificarea dezbaterilor publice organizate în cadrul facultăților, în vederea informării comunității academice asupra *Referendumului pentru alegerea modalității de desemnare a Rectorului Universității de Medicină și Farmacie „Carol Davila”, pentru 2024-2028* (Anexa 5).](https://umfcd.ro/dezbatere-publica-alegeri-academice-mai-2023/)

**Art. 4.** Se aprobă propunerea de modificare a componenței *Comisiei științifice* a Facultății de Farmacie, pentru Concursul de ocupare a posturilor didactice și de cercetare din UMFCD, semestrul II al anului universitar 2022 – 2023 (Anexa 6).

[**Art. 5.** Se aprobă componența *comisiilor de concurs și de contestații* pentru Concursul de ocupare a posturilor didactice și de cercetare din UMFCD, semestrul II al anului universitar 2022 - 2023(Anexele 7 - 13).](https://umfcd.ro/despre-umfcd/resurse-umane/cariere-cadre-didactice/comisii-posturi-semestrul-ii-2022-2023/)

**Art. 6.** Se aprobă *Planul de învățământ al Școlii Doctorale*, pentru anul universitar 2023-2024 (Anexa 14).

**Art. 7.** Se aprobă componența *Comisiei Centrale* și a *Comisiei Tehnice* pentru examenul de admitere la studiile universitare de doctorat, sesiunea iulie 2023 (Anexa 15).

**Art. 8.** Se aprobă componența *Comisiei privind mobilitatea academică a studenților doctoranzi* (Anexa 16).

**Art. 9.** Se aprobă cererea de prelungire a unei studente doctorande, avizată în ședințele CSD, CSUD și CA din 22.05.2023, pentru anul universitar 2022-2023 (Anexa 17).

**Art. 10.** Se aprobă solicitarea unei studente doctorande de amânare a susținerii tezei de doctorat, în temeiul Legii 49/2013, în anul universitar 2022-2023 (Anexa 18).

**Art. 11.** Se acordă avizul de principiu *Notei privind activitatea didactică în regim plata cu ora, pentru disciplinele unice, în limita a trei norme didactice, pentru anul universitar 2023-2024* (Anexa 19).

**Art. 12.** Se aprobă *Metodologia de concurs pentru ocuparea postului vacant sau temporar vacant de director general în cadrul Institutului de Cercetare-Dezvoltare în Genomică* (Anexa 20).

**Art. 13.** Se aprobă Raportul de evaluare și Nota de fundamentare privind necesitatea și oportunitatea efectuării cheltuielilor aferente proiectului de investiții "*Dezvoltarea bazei materiale a Universității de Medicină și Farmacie “Carol Davila" din Bucureşti*”, aferente procesului de achiziție a imobilului din Str. Avrig. Nr. 3-5, Sector 2, București (Anexele 21-27).

**Art. 14.** Se acordă avizul de principiu posibilității achiziționării serviciilor de evaluare financiară și tehnică a imobilului situat în Str. Delea Veche Nr. 22, Sector 2, București, în vederea unei posibile cumpărări a acestuia și transmiterea unei scrisori de intenție privind stabilirea unei perioade de exclusivitate pentru tranzacționarea acestuia (Anexa 21).

**Art. 15.** Se aprobă propunerea de înființare a unei structuri administrative în cadrul UMFCD - *Serviciul Administrativ,* în vederea unei bune coordonări a activităților administrative la nivelul Direcției Economico Administrative (Anexele 29 - 30).

**Art. 16.** Se aprobă propunerea de împărțire a *Biroului Pază, Situații de Urgență și PSI* în *Biroul Pază* și *Biroul Situații de Urgență și PSI*, cu trecerea celor trei posturi existente în prezent la nivelul Biroului Situații de Urgență, Pază și PSI (referent, respectiv administrator financiar – cadre tehnice PSI, și administrator financiar - responsabil protecție civilă) (Anexele 29-30).

Președinte Senat,

**PROF. UNIV. DR. DRAGOȘ VINEREANU**

**Avizat Serviciul Juridic și Contencios,**

Consilier Juridic Raluca-Andreea Stănescu